ՀՌՀ գիտական գծով պրոռեկտոր

Պարգև Ավետիսյանին

Հարգելի՛ պարոն Ավետիսյան,

Համաձայն Երևանի պետական համալսարանում գործող Մաթեմատիկայի 050 մասնագիտական խորհրդի որոշման` Դուք հաստատվել եք Լևոն Նորայրի Մուրադյանի «Գրաֆների միջակայքային կողային ներկումների մասին» թեմայով Ա.01.09 «Մաթեմատիկական կիբեռնետիկա և մաթեմատիկական տրամաբանություն» մասնագիտությամբ ֆիզիկամաթեմատիկական գիտությունների թեկնածուի գիտական աստիճանի հայցման համար ներկայացված ատենախոսության առաջատար կազմակերպություն: Խնդրում ենք ներկայացնել ատենախոսության մասին Ձեր եզրակացությունը մինչև 2025 թվականի մայիսի 15-ը:

Կարծիքում պետք է նշել քննարկման մասնակիցների անուն ազգանունները և գիտական աստիճանները:

Կարծիքում ներկայացվում են կատարված աշխատանքի թեմայի արդիականությունը և նրա կապը գիտության և տնտեսության համապատասխան բնագավառների հետ, հետազոտության ստացված արդյունքների, եզրակացությունների և առաջարկությունների նորույթը, ատենախոսության հեղինակի կողմից ստացված արդյունքների գիտագործնական նշանակությունը:

Կարծիքը պետք է ընդգրկի նաև կոնկրետ առաջարկություններ ատենախոսության արդյունքների և եզրակացությունների հետազոտման վերաբերյալ, նշելով այն ձեռնարկություններն ու կազմակերպությունները, որտեղ նպատակահարմար է ներդնել դրանք, ինչպես նաև պետք է նշվեն այն գիտական կազմակերպությունները, որտեղ կարելի է շարունակել ու զարգացնել համապատասխան հետազոտությունները:

Առաջատար կազմակերպության կարծիքը հաստատվում է կազմակերպության (հաստատության) ղեկավարի կողմից։

Մաթեմատիկայի 050 մասնագիտական խորհրդի նախագահ,

Ֆիզ․ մաթ․ գիտությունների դոկտոր, պրոֆեսոր` Գ․Գ․ Գևորգյան