**ԵԶՐԱԿԱՑՈՒԹՅՈՒՆ**

ԵՊՀ-ում գործող ԲԿԳԿ-ի թիվ 050 «Մաթեմատիկա» մասնագիտական խորհրդի

Լևոն Նորայրի Մուրադյանի

«Գրաֆների միջակայքային կողային ներկումների մասին»

թեմայով ատենախոսության վերաբերյալ

Ատենախոսությունը նվիրված է գրաֆների միջակայքային կողային ներկումների հետազոտմանը: Աշխատանքում ուսումնասիրվել են գրաֆների միջակայքային կողային ներկումների գոյության, կառուցման և թվային պարամետրերի գնահատման խնդիրները:

Ատենախոսությունում ստացվել են հետևյալ հիմնական արդյունքները.

* ստացված են միջակայքային ներկումներ ունեցող գրաֆների և պարամետրերի հասանելի գնահատականներ և որոշ գրաֆների դասերի համար այդ պարամետրերի ճշգրիտ արժեքներ,
* ստացված են հարթ և արտաքին հարթ գրաֆների միջակայքային կողային ներկումներում մասնակցող հնարավոր գույների քանակի հասանելի վերին գնահատականներ, մասնավորապես, Աքսենովիչի հիպոթեզի ապացույց,
* տրված է լրիվ բազմակողմանի գրաֆների միջակայքային կողային ներկում ունեցող որոշ դասերի նկարագրություն, ինչպես նաև լրիվ բազմակողմանի գրաֆների միջակայքային կողային ներկում չունեցող որոշ դասերի նկարագրություն, մասնավորապես, ապացուցվել է, որ գրաֆը ունի միջակայքային -ներկում, այն և միայն այն դեպքում, երբ , ինչպես նաև հաստատվել է Շաո, Լի, Վանգ, Վանգ և Ժանգի կողմից առաջարկված հիպոթեզը լրիվ 4-կողմանի գրաֆների միջակայքային ներկելիության մասին,
* ստացված են կակտուս գրաֆների, ցիկլիկ ծառերի միջակայքային կողային ներկումների գոյության, կառուցման և թվային պարամետրերի գնահատականների հետ առնչվող մի շարք արդյունքներ, ինչպես նաև տրված է կակտուս -գրաֆների միջակայքային կողային ներկելիության բարդությամբ ճանաչման ալգորիթմ։

Լևոն Մուրադյանի ատենախոսությունն ամբողջական գիտական աշխատություն է, որն ունի ինչպես տեսական, այնպես էլ կիրառական նշանակություն: Հետազոտության արդյունքները կարող են կիրառվել կոմպակտ կարգացուցակների գոյության և կառուցման, համակարգիչների և ծրագրերի հիշողության օպտիմալ բաշխման, անընդհատ պրոցեսների մաթեմատիկական մոդելավորման խնդիրներում։

Հրապարակված աշխատանքները լիովին ընդգրկում են ատենախոսության հիմնական արդյունքները:

Ատենախոսությունը համապատասխանում է Ա.01.09 «Մաթեմատիկական կիբեռնետիկա և մաթեմատիկական տրամաբանություն» մասնագիտությանը:

Խորհրդի որոշմամբ, հեղինակին` Լևոն Նորայրի Մուրադյանին, շնորհվել է ֆիզիկամաթեմատիկական գիտությունների թեկնածուի գիտական աստիճան:

Հիմք ընդունելով ԲԿԳԿ-ի 050 «Մաթեմատիկա» մասնագիտական խորհրդի որոշումը Լևոն Նորայրի Մուրադյանին ֆիզիկամաթեմատիկական գիտությունների թեկնածուի գիտական աստիճան շնորհելու մասին` միջնորդում ենք ԲԿԳԿ-ին հաստատել խորհրդի որոշումը:

050 մասնագիտական խորհրդի նախագահ` Գ.Գ․ Գևորգյան

Գիտական քարտուղար` Կ․Լ․ Ավետիսյան