ԱՐՁԱՆԱԳՐՈՒԹՅՈՒՆ № 3

*Երևանի պետական համալսարանում գործող ֆիզիկամաթեմատիկական գիտությունների գիտական աստիճան շնորհող 050 մասնագիտական խորհրդի 2025թ. հունիսի 2–ի նիստի*

*Օրակարգ* − Լևոն Նորայրի Մուրադյանի «Գրաֆների միջակայքային կողային ներկումների մասին» թեկնածուական ատենախոսության պաշտպանությունը:

Ներկա էին մասնագիտական խորհրդի 8 անդամներ`

| 1. Գևորգյան Գեղամ 2. Ավետիսյան Կարեն 3. Չուբարյան Անահիտ 4. Մովսիսյան Յուրի 5. Պողոսյան Էդուարդ 6. Միքայելյան Վահագն 7. Քամալյան Ռաֆայել 8. Պետրոսյան Պետրոս | ֆիզ. մաթ. գիտ. դոկտոր  ֆիզ. մաթ. գիտ. դոկտոր  ֆիզ. մաթ. գիտ. դոկտոր  ֆիզ. մաթ. գիտ. դոկտոր  ֆիզ. մաթ. գիտ. դոկտոր  ֆիզ. մաթ. գիտ. դոկտոր  ֆիզ. մաթ. գիտ. դոկտոր ֆիզ. մաթ. գիտ.թեկնածու | Ա.01.01  Ա.01.01  Ա.01.09  Ա.01.06  Ա.01.09  Ա.01.06  Ա.01.09  Ա.01.09 |
| --- | --- | --- |

Խորհրդի նախագահ Գեղամ Գևորգյանը տեղեկացրեց, որ այօրվա նիստում Լևոն Նորայրի Մուրադյանը պատրաստվում է պաշտպանել «Գրաֆների միջակայքային կողային ներկումների մասին» վերնագրով ատենախոսությունը «Մաթեմատիկական կիբեռնետիկա և մաթեմատիկական տրամաբանություն» մասնագիտությամբ։

Գիտական ղեկավարն է ֆիզ. մաթ. գիտ. թեկնածու, դոցենտ Պետրոս Պետրոսյանը։ Պաշտոնական ընդդիմախոսներն են ֆիզ. մաթ. գիտ. դոկտոր, Ռաֆայել Քամալյանը և ֆիզ. մաթ. գիտ. թեկնածու Հրանտ Խաչատրյանը։ Առաջատար կազմակերպությունն է Հայ-Ռուսական (Սլավոնական) համալսարանը:

*Նախագահող* − Ձայնը տրվում է գիտական քարտուղար Կարեն Ավետիսյանին:

Գիտական քարտուղարը ներկաներին ծանոթացնում է հայցորդի կողմից ներկայացված փաստաթղթերին և հայտնում, որ բոլոր փաստաթղթերը բավարարում են սահմանված պահանջներին:

*Նախագահող* − Կա՞ն հարցեր գիտական քարտուղարին:

Հարցեր չկան:

*Նախագահող* − Ձայնը տրվում է հայցորդին:

Հայցորդը ներկայացնում է ատենախոսության հիմնական արդյունքները (սեղմագիրը կցվում է):

*Նախագահող* − Կա՞ն հարցեր հայցորդին:

Հարց է տալիս ֆիզ. մաթ. գիտ. դոկտոր Յուրի Մովսիսյանը.

− Կարո՞ղ ենք ասել, որ Վիզինգի արդյունքը բարելավվել է ինչ-որ դեպքերի համար։

*Հայցորդ* − Վիզինգի արդյունքը ձևակերպվել է որպես այսպիսի խնդիրների սկզբնաղբյուր, իսկ Վիզինգի թեորեմի -ի հետ կապված արդյունքեր աշխատանքում չեն ստացվել։

*Նախագահող* − Կա՞ն այլ հարցեր հայցորդին:

Հարցեր չկան:

*Նախագահող* − Նշեցիք, որ Թեորեմ 3.3.2-ը առաջարկվել է որպես ծրագրավորման օլիմպիադայի խնդիր։ Արդյո՞ք այդ խնդիրը առաջարկել եք ձեր արդյունքը ստանալուց հետո։

*Հայցորդ* − Այո, ես օլիմպիադայի հանձնաժողովի կազմից էի, և այդ խնդիրը առաջարկվել էր իմ կողմից։

Ձայնը տրվում է գիտական ղեկավար, ֆիզ. մաթ. գիտ. թեկնածու, դոցենտ Պետրոս Պետրոսյանին:

Ելույթ է ունենում Պետրոս Պետրոսյանը:

*Նախագահող* − Ատենախոսության թեման հաստատած կազմակերպության եզրակացությունը և առաջատար կազմակերպության կարծիքը հրապարակելու համար ձայնը տրվում է գիտական քարտուղարին:

Գիտական քարտուղար Կ. Լ. Ավետիսյանը ընթերցում է թեման հաստատած կազմակերպության եզրակացությունը և առաջատար կազմակերպության կարծիքը (կարծիքը դրական է, այն կցվում է փաստաթղթերին):

*Նախագահող* − Ձայնը տրվում է հայցորդին` առաջատար կազմակերպության դիտողություններին պատասխանելու համար:

*Հայցորդ* − Համաձայն եմ, որ աշխատանքում կան առաջատար կազմակերպության կարծիքում նշված քերականական վրիպակները և դիտողությունները։

*Նախագահող -* Օլիմպիադայի խնդիրը ո՞նց եք ձևակերպել։

*Հայցորդ* − Խնդրի պահանջում ձևակերպվել է թե ինչ է կակտուս գրաֆը, ինչ է միջակայքային կողային ներկումը, ապա պահանջը դրվել է հետևյալ ձևով. եթե տրված կակտուս գրաֆի համար գոյություն ունի միջակայքային կողային ներկում, ապա տալ այդպիսի ներկման օրինակ, հակառակ դեպքում ասել, որ ներկում գոյություն չունի։

*Նախագահող* − Ձայնը տրվում է պաշտոնական ընդդիմախոս, ֆիզ. մաթ. գիտ. դոկտոր, Ռաֆայել Քամալյանին (կարծիքը դրական է, այն կցվում է փաստաթղթերին):

*Նախագահող* − Ձայնը տրվում է պաշտոնական ընդդիմախոս, ֆիզ. մաթ. գիտ. թեկնածու, Հրանտ Խաչատրյանին (կարծիքը դրական է, այն կցվում է փաստաթղթերին):

*Նախագահող* − Ձայնը տրվում է հայցորդին:

*Հայցորդ* − Շնորհակալ եմ հնչած կարծիքների համար: Համաձայն եմ նշված դիտողությունների հետ։

*Նախագահող* − Ովքե՞ր են ցանկանում ելույթ ունենալ:

Ելույթ է ունենում խորհրդի անդամ Անահիտ Չուբարյանը, ով գովեստի խոսքեր է ասում հայցորդի վերաբերյալ։

Ելույթ է ունենում նաև խորհրդի անդամ Էդուարդ Պողոսյանը, ով գովեստի խոսքեր է ասում հայցորդի վերաբերյալ և միաժամանակ հայտնում է գիտության այս ոլորտի հետագա զարգացման կարևորության մասին։

*Նախագահող* − Եզրափակիչ խոսքը տրվում է հայցորդին:

*Հայցորդ* − Շնորհակալություն եմ հայտնում իմ գիտական ղեկավարին, ընդդիմախոսներին, մասնագիտական խորհրդի անդամներին և բոլոր ներկաներին:

Կազմակերպվում է գաղտնի քվեարկություն և ձայների հաշվարկ: Ավարտից հետո ձայնը տրվում է Վահագն Միքայելյանին:

*Վ. Միքայելյան* − Գաղտնի քվեարկության արդյունքները հետևյալն են.

* քվեարկությանը մասնակցել են խորհրդի 8 անդամներ,
* Լևոն Նորայրի Մուրադյանին ֆիզիկամաթեմատիկական գիտությունների թեկնածուի գիտական աստիճան շնորհելու համար «կողմ» են քվեարկել 8 մարդ, «դեմ» չկա, անվավեր քվեաթերթիկ` չկա:

Խորհուրդը բաց քվեարկությամբ միաձայն հաստատում է արձանագրությունը:

ՈՐՈՇԵՑԻՆ − գաղտնի քվեարկության արդյունքների հիման վրա (քվեարկել են 8-ը, որից «կողմ» − 8, «դեմ» չկա, անվավեր քվեաթերթիկ չկա) Լևոն Նորայրի Մուրադյանին շնորհել Ա.01.09 – «Մաթեմատիկական կիբեռնետիկա և մաթեմատիկական տրամաբանություն» մասնագիտությամբ ֆիզիկամաթեմատիկական գիտությունների թեկնածուի գիտական աստիճան:

Այնուհետև խորհրդի անդամները անցնում են եզրակացության նախագծի քննարկմանը, որի արդյունքում խորհուրդը ընդունում է եզրակացությունը:

050 մասնագիտական խորհրդի նախագահ` /Գ. Գ. Գևորգյան/

Գիտական քարտուղար` /Կ. Լ. Ավետիսյան/